OŠ bana Josipa Jelačića

Podgradski odv. 1

KLASA: 602-02/17-01/85

UR BROJ: 251-183-17-01

Zagreb, 11.07.2107.

IZVJEŠĆE O REALIZACIJI

GODIŠNJEG PLANA I PROGRAMA RADA ŠKOLE

ZA ŠKOLSKU GODINU 2016./2017.

1. **UVJETI RADA:**
   1. **Obilježja školskog područja**

Osnovna škola bana Josipa Jelačića provodi osnovnoškolsku djelatnost na području gradske četvrti Podsused – Vrapče, u gradskom naselju Podsused u kojem živi 6192 stanovnika (2011).

Područje Podsuseda granično je područje grada Zagreba sa Zagrebačkom županijom te se određeni broj učenika izvan upisnog područja (s područja gradova: Zaprešić, Ivanec, Ivanec Bistranjski, Sveta Nedelja, Bestovje i Rakitje) želi upisati školu zbog bolje prometne povezanosti i lakšeg dolaska u školu.

* 1. **Materijalni uvjeti**

Školska zgrada je izgrađena 1957. godine i do unazad nekoliko godina nije bilo većih ulaganja u školu.

Prostorije i infrastruktura su zastarjeli i mora se puno ulagati u održavanje prostorija. Poseban problem su stolarija – vrata i štokovi te garderobne vješalice koje od starosti postaju i opasne za učenike, zatim dermos podovi za koje se troše znatna sredstva da ih se koliko-toliko održava u redu. Potrebno je izmijeniti dotrajalu stolariju i na podove staviti parket, koji bi se lakše održavao. Na školi je izmjenjen dio vanjskih prozora te je dio vanjeskih prozora ostao nepromijenjen.

Razredna nastava ima 7 učionica, što nije dovoljno za kvalitetan produženi boravak, koji se odvija u malim i neprimjerenim prostorima, a interes roditelja za boravkom je sve veći.

Povremeno se javljaju problemi na električnoj instalaciji. Prema dosadašnjim spoznajama električnu instalaciju u kotlovnici i radionici trebalo bi popraviti i izmijeniti, a cijela instalacija u školi je preslaba za sadašnje opterećenje, pa bi ju trebalo rekonstruirati.

Škola je priključena na gradski plin samo u dijelu kuhinje, a postojeća kotlovnica je na lož ulje, koju je potrebno rekonstruirati i prebaciti na plin zbog svoje ekonomičnosti.

Predmetna nastava ima 9 specijaliziranih prostorija, koje također ne zadovoljavaju naše potrebe: postoje neki predmeti koji nemaju svoju prostoriju, nego se stalno sele iz učionice u učionicu, što otežava rad i učiteljima i učenicima. Svaka učionica je opremljena računalom, a u nekima nedostaju ELCD projektori.

Kako bi se nastava mogla odvijati kvalitetnije, potrebna je dogradnja još barem 4 učionice.

Škola ima knjižnicu, no rad u knjižnici je otežan iz razloga što se u jednoj smjeni u knjižnici održava nastava glazbene kulture.

Nedostatak prostora i suvremenih nastavnih sredstava ključni je problem za odvijanje kvalitetne nastave.

Ove smo školske godine imali poplavu u školi pa su nam obnovljene dvije učionice, blagovaonica i kuhinja. Nažalost, zbog nedostatka prostora, poplavljeni prostori su sanirani prerano pa se vlaga nije imala mogućnost dobro i kvalitetno isušiti.

* 1. **Radnici školske ustanove**

U školi je zaposleno 59 radnika. Ukupno je 45 učitelja: 13 učiteljica razredne nastave, 3 učiteljice u produženom boravku, 26 učitelja predmetne nastave (3 mentora i 1 voditeljica županijskog stručnog vijeća), 3 stručna suradnika (pedagog, edukacijski rehabilitator i knjižničar) i ravnateljica. Zaposleno je 7 pripravnika od čega je 5 zaposleno na osposobljavanju uz rad bez zasnivanja radnog odnosa). Administrativno-tehničko osoblje čini: 1 tajnica, 1 računovotkinja, 3 kuharice, 2 domara (od kojih je 1 domar je prešao u drugu školu) i 6 spremačica (jedna spremačica na pola radnog vremena).

1. **ORGANIZACIJA RADA:**
   1. **Podaci o učenicima, razrednim odjelima i organizaciji nastave**

U školskoj godini 2016./2017. nastavu je polazilo 536 učenika (15 učenika više nego prošle školske godine) raspoređenih u 26 razrednih odjela, 13 u razrednoj nastavi i 13 u predmetnoj nastavi. U produženom boravaku je bilo upisano 73 učenika raspoređenih u 3 odjeljenja.

Nastava se odvija u dvije smjene: 1: 8.00 – 13.05; 2: 14.00 – 19.05. Smjene se izmjenjuju svaki tjedan, sat traje 45 min. Veliki odmori od 10 min su nakon drugog i trećeg sata. Boravak počinje u 7.00 i traje do 17.00 sati.

* 1. **Godišnji kalendar rada škole**

Ove školske godine je odrađeno 179 od ukupno zadanih 175 radnih dana, u 37 od ukupno zadanih 35 tjedana. Prvo polugodište je započelo 5.9.2016. i trajalo do 23.12.2016. kada je započeo zimski odmor učenika. Drugo polugodište je započelo 16.1.2017. do 14.6.2017. godine. Tijekom drugog polugodišta učenici su imali proljetni odmor od 13.4.2017. do 21.4.2017. godine.

1. **KULTURNA I JAVNA DJELATNOST ŠKOLE:**

U školskoj godini 2016./2017. smo 30. 9. 2016. obilježili Europski školski sportski tjedan te je u suradnji s Nogometnim klubom Podsused održan nogometni turnir, a isti dan je dio učenika i učitelja obišao Poučnu stazu Podsuseda.

14.10.2016. smo imali tradiocionalno obilježavanje Dana kruha i Dana zahvlnosti za plodove zemlje. Dan sjećanja na Vukovar obilježili smo održavanjem humanitarne priredba u suradnji s KUD-om Klas. Tom je prigodom skupljeno 4.500,00 kn za Osnovnu školu Blage Zadre u Vukovaru. Učenici koji polaze izvannastavnu aktivnost malog zbora u prosincu su imali mjesec ispunjen nastupima: 6.12.'16. u župnoj crkci sv. Ivana Bosca povodom Nikolinja, 9.12.'16. na Susretu zborova u Gimnaziji Sesvete te u organizaciji škole na manifestaciji *U susret Božiću* u Centru za kulturu i obrazovanje u Gajnicama. Božićna školska priredba održana je 22.12.'16. u Sportskoj dvorani Sutinska vrela. Učenici koji su članovi KUD-a Klas kao izvanškolska aktivnost sudjelovali su u izvedbi mjuzikla *Pod Susedgradom Podsused spi* u GK Komedija. U okviru projekta 130 godina školstva u Podsusedu – škola nekad i danas obilježili smo Dan škole 5.6.2017. godine. U okviru projekta je provedeno niz različitih aktivnosti: Tradicijske igre, Kviz znanja za učenike trećih, četvrtih i šestih razreda na temu povijesti školsktva u Podsusedu, Dan znanosti - radionice i predavanja, sadnja školskog drveća, Izložba i svečana priredba.

I ove šk. god. je u našoj školi u siječnju 2017. organizirana vjeronaučna olimpijada.

1. **ZDRAVSTVENA-SOCIJALNA ZAŠTITA UČENIKA:**

Prema godišnjem planu i programu su ostvarene preventivne mjere zaštite učenika: sistematski pregledi za učenike 1., 5. i 8. razreda. Obavljena su cijepljenja učenika 1., 6. i 8. razreda kao i screening za učenike 3. razreda (poremećaj vida). Nositelj uz školu je zdravstvna služba za školsku medicinu. Također je obavljeno utvrđivanje zdravstvenog stanja i sposobnosti za nastavu tjelesnog odgoja koje su proveli prof. TZK.

U školi je proveden *Program prevencije karijesa djece predškolske i školske dobi u Gradu Zagrebu* od strane specijalista dječje i preventivne stomatologije iz Stomatološke poliklinike Zagreb.

Na početku školske godine godine učitelji i roditelji su upoznati sa važnim pravilnicima: *Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika* te *prijave svakog kršenja tih prava nadležnim tijelima* i *Protokolom o postupanju u slučaju nasilja među djecom i mladima* te mjerama i aktivnostima koje je škola dužna poduzeti, *Kućnim redom* i *Pravilnikom o kriterijima za izricanje pedagoških mjera*, te *Pravilnikom o ocjenjivanju*.

Škola vodi brigu o sigurnosti učenika i nastoji omogućiti rad u sigurnim uvjetima. Škola posjeduje nadzorne kamere koje prate što se događa na hodnicima i vrlo često nam puno pomognu u otkrivanju raznih problematičnih situacija. No sustav za nadzor je star, sve je teže dobro vidjeti snimku i nedostaje kamera na pojedinim dijelovima škole.

S ciljem zaštite i spašavanja u kriznim situacijama provodene su vježbe evakuacije kako bi učenici stekli znanja, vještine i sposobnosti vezana uz zaštitu i spašavanje u kriznim situacijama.

Na početku školske godine održana je edukacija za učitelje i praktične radionice iz prve pomoći.

U skladu s kućnim redom škole svakodnevno se provodi dežurstvo učitelja i ostalih djelatnika na ulazu u školu i na školskim hodnicima, te ostalim prostorima koje koriste učenici. Popis dežurnih učitelja je javan i nalazi se na katu.

Škola provodi svoj preventivni program kroz niz različitih aktivnosti. Program se provodi u sklopu sata razrednika, školskih ili razrednih projekata, predavanja za učenike, učitelje i roditelje koje škola organizira sama ili u suradnji s drugim institucijama i udrugama koje se bave zaštitom djece.

1. **STRUČNO USAVRŠAVANJE:** 
   1. **Stručna usavršavanja u školi**

Stručna usavršavanja u školi se provode na stručnim aktivima razredne nastave i predmetne nastave te na sjednicama Učiteljskog vijeća. Angažirani su vanjski predavači, a provedena su stručna usavršavanja u obliku predavanja i radionica na teme: *E-dnevnik, Pravilnik o izricanju pedagoških mjera, Pravilnik o načinu postupanju odgojno obrazovnih djelatnika u poduzimanju mjera zaštite prava učenika, Pravilnik o praćenju i ocjenjivanju, Socijalne i emocionalne vještine, Nadareni učenici, Postupanje u slučaju nasilja.*

* 1. **Uključenost djelatnika u usavršavanje izvan škole**

Usavršavanja djelatnika izvan škole podrazumijevaju individualnu razinu koja se provodi samostalnim organiziranjem usavršavanja kroz praćenje i čitanje stručne literature, internetskih stranica, uključivanjem u usavršavanja drugih organizacija i udruga. Učitelji su se kolektivno usavršavali na županijskoj i državnoj razini koje organiziraju Agencija za odgoj i obrazovanje, Ministarstvo za znanosti i obrazovanje, Hrvatskog pedagoško-književni zbor, Hrvatska udruga ravnatelja osnoovnih škola i Udruga tajnika i računovođa - Hrvatska zajednica OŠ.

1. **RAD UPRAVNIH I STRUČNIH TIJELA, STRUČNIH SURADNIKA I RAVNATELJA ŠKOLE:**
   1. **Rad školskog odbora**

U rad školskog odbora uključeno je 7 članova: 3 predstavnice Škole, 1 predstavnik Vijeća roditelja i 3 člana Osnivača. Sjednicama prisustvuju ravnateljica bez prava glasa i tajnica kao zapisničar. Školski odbor je na svojim sjednicama ostvario zacrtani plan rada koji se odnosi na donošenje Školskog kurikuluma, Godišnjeg plan i programa, donošenje odluka o izvršavanju određenih radova u školi, donošenje odluka o zapošljavanju novih djelatnika, razmatrao je aktualne probleme i davao prijedloge za poboljšanje rada škole.

* 1. **Rad vijeća roditelja**

U rad vijeća roditelja uključeno je 26 predstavnika roditelja razrednih odijeljenja. Predsjednik vijeća roditelja je gospoodin Vladimir Baričević. On u dogovoru s pedagoginjom škole i ravnateljicom saziva sjednice. Ove školske godine održane su 4 sjednice Vijeća roditelja. Uz razmatranje aktualnih problema, roditeljima su održana predavanja te su im prezentirana izvješća o uspjehu učenika i realizacija Godišnjeg plana i programa.

* 1. **Rad Vijeća učenika**

U školi imamo Vijeće učenika koje čine predsjednici razrednih odjela i njihovi zamjenici. Voditeljica Vijeća je učiteljica Tamara Vučković. Tijekom školske godine održano je 5 sjednica Vijeća učenika na kojima je učenicima objašnjena uloga VU, koja su njihova prava i obveze, te kako oni mogu pomoći svojim prijedlozima u poboljšanju rada škole. Učenici su poticani na uključivanje u humanitarne akcije, na sudjelovanje u školskim projektima. Upoznati su sa školskim etičkim kodeksom, a jedna od tema bila je Obaveze i prava učenika – s naglaskom na sigurno korištenje interneta.

* 1. **Rad učiteljskog vijeća**

Održano je 14. sjednica Učiteljskog vijeća na kojima su učitelji raspravljali o uspjesima i odgojnim problemima učenika, provedena su stručna usavršavanja u obliku predavanja i radionica: *Pravilnik o izricanju pedagoških mjera, Pravilnik o načinu postupanju odgojno obrazovnih djelatnika u poduzimanju mjera zaštite prava učenika, Pravilnik o praćenju i ocjenjivanju, Socijalne i emocionalne vještine, Nadareni učenici, Postupanje u slučaju nasilja* te su učitelji raspravjali o aktualnim problemima.

* 1. **Rad razrednih vijeća**

Razredna vijeća su podijeljena na razredno vijeće nižih i viših razreda. Na sjednicama razrednih vijeća učitelji su imali zajednička planiranja, raspravljali o stručnim pitanjima (pedagoška dokumentacija, dogovor o radu razrednih odjela, o mjerama za rješavanje teškoća učenika s prilagođenim programima…), o problemima i mjerama unapređenja rada, o suradnji s roditeljima.

* 1. **Rad stručnih aktiva u školi**

U školi djeluju 2 stručna aktiva: Aktiv razredne nastave i Aktiv predmetne nastave. S obzirom da su većina učitelja razrednici nemamo posebno organizirani Aktiv razrednika – teme koje organiziramo važne su za sve učitelje, a ne samo razrednike.

Održano je ukupno 5 sjednica svakog aktiva prema godišnje programu rada aktiva. Problematika koja dominira u radu aktiva je vezana za: izradu predmetnih kurikuluma, izradu izvedbenih i operativnih programa, izradu elemenata i kriterija ocjenjivanja, pripremanje nastave, nabavljanje, čuvanje i korištenje nastavnih pomagala i učila, permanentno stručno, pedagoško-didaktičko-metodičko usavršavanje učitelja.

* 1. **Rad tajništva i administrativno tehničke službe**

Administrativno tehnička služba ostvarivala je svoje obveze zacrtane planom.

* 1. **Rad ravnatelja škole**

U školskoj godini 2016./17. došlo je do promjene ravnatelja. Bivša ravnateljica Ankica Šimunić je otišla u mirovinu, a na njezino mjesto je došla Jelena Ivaci koja je radila u školi na radnom mjestu učitelja Glazbene kulture. Nova ravnateljica se i radnim vremenom i radnim obvezama nadovezala na rad bivše ravnateljice.

1. REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA:
   1. **Prikaz postignuća na natjecanjima i smotrama**

U školi je provedeno ekipno natjecanje - *Festival matematike* za učenike 7/8, 5/6, 3/4 razred.

Troje učenika je sudjelovalo na županijskom natjecanju iz njemačkog jezika i jedan učenik se plasirao na državno natjecanje.

Na području sporta s osvojenim prvim, drugim i trećim mjestom je sudjelovalo 21 učenik na atletskom prvenstvu Grada Zagreba, zagrebačkoj rolerskoj ligi te 6 učenika na nogometnom turniru povodom 10. godina programa vikendom u sportske dvorane.

* 1. **Dopunska nastava i podaci o radu s učenicima s teškoćama u razvoju**

Za učenike nižih razreda bila je organizirana dopunska nastava za Hrvatski jezik i Matematiku, a za učenike viših razreda za Hrvatski jezik, Engleski jezik, Njemački jezik, Matematiku, Fiziku, Kemiju i Biologiju.

Imali smo ukupno 41 učenika s poteškoćama u razvoju. Oni su polazili redovite programe uz individualizirane postupke - 24 i redovite programe uz prilagodbu sadržaja i individualizirane postupke - 17.

* 1. **Realizacija plana izvanučioničke nastave**

Izvanučionička nastava je realizirana prema planu. Učenici su bili na jednodnevnim terenskim nastavama: Lovrakov kraj – Veliki Grđevac, Posjet Beču, u Gradu mladih, Etno selu – Pod Okićem, Posjet ZOO, Nacionalni park Plitvička jezera, Etno selo Kumrovec, Kuća eksperimenata – Ljubljana, Coprnjasti put – Sveti Križ Začretje, obilazak Grada Zagreba, Anadautonija, Krapina – muzej Krapinskih neandertalaca, Varaždin, posjet Hrvatskom narodnom kazalištu, posjet pogonu Cedevita, posjet izdavačkoj kući i tiskari te su bili na višednevnim terenskim nastavama: Vukovar – dvodnevna, Škola u prirodi - Sljeme i Škola u prirodi – Novi Vinodolski.

* 1. **Rad i postignuća u izvannastavnim i izvanškolskim aktivnostima**

U školskoj godini 2016./17. učenici su se imali mogućnost uključiti u rad izvannastavnih aktivnosti: novinarska grupa, mali ekolozi, eko grupa, mladi fizičari, domaćinstvo, mali rukotvorci, mali zbor, veliki zbor, mala dramsko recitatorska grupa, velika dramska grupa, filmska grupa, univerzalna sportska škola, rolanje.

Postignuća koja su ostvarili u izvanškolskim aktivnostima:

Na umjetničkom području se istaklo 3 učenika na međunarodnim natjecanjima glazbe, zatim su se istakli na regionalnom natjecanju mažoretkinja, županijskom ekipnom natjecanju vatrogasaca, svjetskom prvenstvu u plesu, državnom prvenstvu u tenisu - parovi, judu - u hrvatskoj i na međunarodnom natjecanju, državnom prvenstvu u košarci te je jedna učenica proglašena sportašicom zagrebačkog karate saveza.

Na natjecanje u šahu sudjelovalo je 7 učenika u kategoriji pupoljaka (1.-3. razred) te 6 učenika u starijoj skupini (4.-8. razred).

Izvješće pripremila:

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_

Jelena Ivaci, prof.

1. **PRIJEDLOG MJERA ZA POBOLJŠANJE UVJETA RADA I MJERE ZA UNAPREĐIVANJE ODGOJNO OBRAZOVNOG RADA:**

|  |  |
| --- | --- |
| MJERE ZA UNAPREĐIVANJE ODGOJNO- OBRAZOVNOG RADA: | NOSITELJI ZADATAKA: |
| nabava informatičke opreme | ravnateljica |
| izmjena dermos podova u svim učionicama | Gradski ured za obrazovanje, kulturu i sport |
| izmjena dijela nepromijenjenih prozora i staklene stijene na ulazu u škole | Gradski ured za obrazovanje, kulturu i sport |